CELEX: 32010R0983
Language: lt
Date: 2010-11-03 00:00:00
Title: 2010 m. lapkričio 3 d. Komisijos reglamentas (ES) Nr. 983/2010, kuriuo iš dalies keičiamas Reglamentas (ES) Nr. 185/2010, kuriuo nustatomos išsamios priemonės bendriesiems pagrindiniams aviacijos saugumo standartams įgyvendinti  Tekstas svarbus EEE

4.11.2010   
            
            
               LT
            
            
               Europos Sąjungos oficialusis leidinys
            
            
               L 286/1
            
         KOMISIJOS REGLAMENTAS (ES) Nr. 983/2010
   2010 m. lapkričio 3 d.
   kuriuo iš dalies keičiamas Reglamentas (ES) Nr. 185/2010, kuriuo nustatomos išsamios priemonės bendriesiems pagrindiniams aviacijos saugumo standartams įgyvendinti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
   kadangi:
   
               (1)
            
            
               Pagal 2009 m. balandžio 2 d. Komisijos reglamentą (EB) Nr. 272/2009, kuriuo papildomi Reglamento (EB) Nr. 300/2008 Europos Parlamento ir Tarybos priede nustatyti bendrieji pagrindiniai civilinės aviacijos saugumo standartai (2), Komisija pripažįsta trečiųjų šalių aviacijos saugumo standartus lygiaverčiais, jei jie atitinka tame reglamente nustatytus kriterijus.
            
         
               (2)
            
            
               Komisija nustatė, kad Jungtinės Amerikos Valstijos atitinka Reglamento (EB) Nr. 272/2009 priedo E dalyje išdėstytus kriterijus.
            
         
               (3)
            
            
               Jei Komisija turi informacijos, kad trečiojoje šalyje taikomi saugumo standartai, turintys didelį poveikį bendram aviacijos saugumo lygiui Europos Sąjungoje, nebeatitinka bendrųjų pagrindinių aviacijos saugumo standartų, ji nedelsdama turėtų apie tai pranešti už aviacijos saugumą atsakingoms nacionalinėms valdžios institucijoms.
            
         
               (4)
            
            
               Jei Komisija turi patikimos informacijos apie veiksmus, kurių imtasi siekiant atkurti susijusių aviacijos saugumo standartų lygiavertiškumą, įskaitant trečiosios šalies taikomas išlyginamąsias priemones, ji nedelsdama turėtų apie tai pranešti atitinkamoms valstybių narių valdžios institucijoms.
            
         
               (5)
            
            
               Todėl Komisijos reglamentas (ES) Nr. 185/2010 (3) turėtų būti iš dalies pakeistas.
            
         
               (6)
            
            
               Šiame reglamente nustatytos priemonės atitinka Civilinės aviacijos saugumo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 185/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja 2011 m. balandžio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. lapkričio 3 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 97, 2008 4 9, p. 72.
   
      (2)  OL L 91, 2009 4 3, p. 7.
   
      (3)  OL L 55, 2010 3 5, p. 1.
   
      PRIEDAS
      Reglamento (ES) Nr. 185/2010 priedas iš dalies keičiamas taip:
      
                  1)
               
               
                  3 skyriaus 3-B priedėlis papildomas tokiu įrašu ir tokiomis antra ir trečia pastraipomis:
                  „Jungtinės Amerikos Valstijos.
                  Jei Komisija turi informacijos, kad trečiojoje šalyje taikomi saugumo standartai, turintys didelį poveikį bendram aviacijos saugumo lygiui Europos Sąjungoje, nebeatitinka Europos Sąjungos bendrųjų pagrindinių aviacijos saugumo standartų, ji nedelsdama apie tai praneša atitinkamoms valstybių narių valdžios institucijoms.
                  Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas atitinkamų trečiojoje šalyje taikomų aviacijos saugumo standartų lygiavertiškumas, ji nedelsdama apie tai praneša atitinkamoms valstybių narių valdžios institucijoms.“
               
            
                  2)
               
               
                  4 skyriaus 4-B priedėlis papildomas tokiu įrašu ir tokiomis antra ir trečia pastraipomis:
                  „Jungtinės Amerikos Valstijos.
                  Jei Komisija turi informacijos, kad trečiojoje šalyje taikomi saugumo standartai, turintys didelį poveikį bendram aviacijos saugumo lygiui Europos Sąjungoje, nebeatitinka Europos Sąjungos bendrųjų pagrindinių aviacijos saugumo standartų, ji nedelsdama apie tai praneša atitinkamoms valstybių narių valdžios institucijoms.
                  Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas atitinkamų trečiojoje šalyje taikomų aviacijos saugumo standartų lygiavertiškumas, ji nedelsdama apie tai praneša atitinkamoms valstybių narių valdžios institucijoms.“
               
            
                  3)
               
               
                  5 skyriaus 5-A priedėlis papildomas tokiu įrašu ir tokiomis antra ir trečia pastraipomis:
                  „Jungtinės Amerikos Valstijos.
                  Jei Komisija turi informacijos, kad trečiojoje šalyje taikomi saugumo standartai, turintys didelį poveikį bendram aviacijos saugumo lygiui Europos Sąjungoje, nebeatitinka Europos Sąjungos bendrųjų pagrindinių aviacijos saugumo standartų, ji nedelsdama apie tai praneša atitinkamoms valstybių narių valdžios institucijoms.
                  Jei Komisija turi informacijos apie veiksmus, įskaitant kompensuojamąsias priemones, kuriuos vykdant atkurtas atitinkamų trečiojoje šalyje taikomų aviacijos saugumo standartų lygiavertiškumas, ji nedelsdama apie tai praneša atitinkamoms valstybių narių valdžios institucijoms.“